双调・蟾宫曲怀古
作者：查德卿
朝代：元

paragraphs: 问从来谁是英雄？一个农夫，一个渔翁。
晦迹南阳，栖身东海，一举成功。
八阵图名成卧龙，《六韬》书功在非熊。
霸业成空，遗恨无穷。
蜀道寒云，渭水秋风。
层楼有感倚西风百尺层楼，一道秦淮，九点齐州。
塞雁南来，夕阳西下，江水东流。
愁极处消除是酒，酒醒时依旧多愁。
山岳糟丘，糊海杯瓯。
醉了方休，醒后从头。